cyanic-selkie/wikianc huggingface dataset:
Hannu Kuru
Seuraura
Kaudella 2018–2019 Kurun runkosarja päättyi helmikuussa 2019 loukkaantumisten vuoksi. Hän palasi TPS:n vahvuuteen yhteen puolivälieräotteluun. Joulukuussa 2018 Kuru teki joukkueen kanssa kaksivuotisen jatkosopimuksen. Kaudella 2019–2020 Kuru teki SM-liigan yhden kauden piste-ennätyksensä tehoilla 5+6=11. Hän edusti TPS:ää kauden aikana myös Spengler Cupissa. Kuru pelasi kauden aikana myös kaksi ottelua lainalla TUTOn Mestis-joukkueessa marraskuussa 2019. Kaudella 2020–2021 hän jäi TPS:ssä varsin pieneen rooliin ja pelasi kokoonpanoon mahtuessaan useimmiten nelossentterinä. Kuru voitti kauden päätteeksi SM-hopeaa.
Maajoukkueura
Kuru on pelannut kolme nuorten maaottelua.
Momotit
Tuntomerkit
Momotit ovat keskikokoisia lintuja. Niillä on leveät, litistyneet nokat, lyhyet, pyöristyneet siivet ja lyhyet jalat. Useimmilla lajeilla on mailamainen pyrstönkärki.
Levinneisyys
Momotteja elää Keski- ja Etelä-Amerikassa.
Tree of Life
Tree of Life on Jonny Bron ja Marksin vuonna 2007 julkaistu albumi. Levyn kappaleet ovat instrumentaalisia.
Bram Stoker Award
Bram Stoker Award on Horror Writers Associationin (HWA) myöntämä Bram Stokerin mukaan nimetty kirjallisuuspalkinto, joka myönnetään englanninkieliselle kauhukirjallisuudelle.
Palkintosarjat
Vuodesta 2011 eteenpäin sarjat ovat:
Elise Polko
Elise Polko, s. Vogel, (1823 Leipzig – 1899 München, Saksa) oli saksalainen kirjailija. Hänen kykynsä musiikin ja runouden alalla ilmenivät jo varhain. Hän sai runsaasti kannustusta Mendelssohnilta ja esiintyi ensi kerran 1847 Frankfurt am Mainin oopperassa Paminan ja Zerlinan rooleissa, mutta avioiduttuaan 1849 insinööri Polkon (k. 1887) kanssa hän luopui näyttämöstä ja alkoi kirjoittaa. Hänen intomieliset kuvauksena tunnetuista muusikoista, taiteilijoista ja runoilijoista saivat paljon suosiota. Lisäksi hän julkaisi romaaneja, novelleja, kertomuksia lapsille ja antologioita.
Delitzsch
Delitzsch on Saksassa, Saksin osavaltiossa sijaitseva kaupunki. Kaupungin väkiluku oli vuoden 2018 lopussa 24 868. Kaupungin vanhimmat osat ovat keskiajalta säilyneet linnoitusjärjestelmät, joihin sisältyy muuri sekä kaksi 1400-luvulle ajoitettua tornia.
Vuoden 2019 kunnallisvaaleissa valittiin 30 edustajaa Delitzschin kaupunginvaltuustoon. Saksan kristillisdemokraattinen unioni (CDU) sai 8 paikkaa, vapaat äänestäjät (FWG) 7, Vaihtoehto Saksalle 5, Saksan sosiaalidemokraattinen puolue (SPD) 4 Vasemmisto 3 ja muut 3.
Oxeía (Jooniansaaret)
Oxeía (transl. myös Oxía) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Achelóos-joen suulla Aitolia-Akarnanian rannikon edustalla. Saaren pinta-ala on 4,223 neliökilometriä ja se on asumaton (2011). Hallinnollisesti saari kuuluu Ithakan kuntaan, Ithakan alueyksikköön ja Jooniansaarten alueeseen.
Qatarin emiiri osti Oxeían ja viisi muuta lähisaarta vuonna 2013.
Fredrik Adolf Pelander
Fredrik Adolf Pelander (4. huhtikuuta 1766 Malmin kartano, Pernaja – viimeistään 1827) oli suomalainen vänrikki, jota on pidetty yhtenä mahdollisena esikuvana J. L. Runebergin Vänrikki Stoolin tarinoissa kertojana esiintyvälle vänrikki Stoolille. Toisena vänrikki Stoolin esikuvana on mainittu Kurun Hainarissa asunut Suomen sodan veteraani, vänrikki Carl Gustaf Polviander, jonka kanssa Runeberg kävi metsästysretkillä Ruovedellä asuessaan.
Pelanderin vanhemmat olivat Malmin kartanon inspehtori Simon Pelander ja Katarina Wiberg. Perheessä oli kolme poikaa joista Fredrik Adolf oli nuorin. Vuonna 1771 perhe muutti Espooseen, jossa Simon Pelander toimi jonkin aikaa Espoon kartanon inspehtoorina.
Syksyllä 1789 maanmittarinoppilaaksi mainitusta Fredrik Adolf Pelanderista tuli majoittaja Savon jääkärirykmentin Mäntyharjun komppaniaan ja saman vuoden marraskuusta alkaen hän palveli jo kersantin vakanssilla. Vuodesta 1791 Pelander palveli kersantin arvoisena majoittajan vakanssilla rykmentin Ristiinan komppaniassa. Hänen mainitaan myös toimineen linnoituskonduktöörinä. Pelander sai eron armeijasta 22. kesäkuuta 1792 ja hän sai ilmeisesti tällöin vänrikin arvon.
Pelander meni naimisiin 29. syyskuuta 1793 Suoniemellä Johanna Albertina Mellinin (1772–1836) kanssa, jonka isä vapaaherra Johan Gustaf Mellin omisti Suoniemellä Kuljun kartanon. Pelander asettui vaimonsa kanssa asumaan appensa Kangasalla omistamaan Liuksialan kartanoon. Pelanderin perheeseen syntyi vuosien 1794–1811 välillä kolme poikaa ja kaksi tytärtä. Näyttää siltä, että Pelander muutti 1804 vaimonsa luota Messukylään, jossa asui hänen maanmittarina toiminut veljensä Pehr Henrik Pelander (1763–1821) ja otti samalla mukaansa 10-vuotiaan tyttärensä. Messukylään saapui myös kolmas veljeksistä vänrikki Karl Pelander (1760–1825).
Karl Pelander muutti Messukylästä Liuksialaan 1813, ja noin vuonna 1820 hän muutti Urjalaan, jossa hän sitten vietti viimeiset elinvuotensa. Pehr Henrik Pelander näyttää muuttaneen 1813 Hauholle. Sen sijaan Fredrik Adolf Pelander katoaa vuoden 1811 jälkeen asiakirjoista, eikä hänen olinpaikastaan ole varmaa tietoa. Hänen erillään asunut vaimonsa Johanna Albertina merkittiin rippikirjoissa vasta vuonna 1827 leskeksi, joten voidaan olettaa, että Fredrik Adolf Pelander oli elossa vielä vuosina 1826–1827. Pelander näyttää viettäneen viimeiset elinvuotensa kiertelevää elämää ja asuneen lyhyitä aikoja useissa paikoissa sukulaisten ja tuttavien luona.
Runeberg toimi kotiopettajana Ruoveden Ritoniemen talossa asuneen Suomen sodan veteraanin, kapteeni Erik Gustaf af Enehjelmin perheessä vuosina 1825–1826. Perimätiedon mukaan Pelander olisi asunut samoihin aikoihin Ritoniemen mailla sijainneessa tuvassa ja hankkinut elantonsa muun muassa nuottaa kutomalla. Vänrikki Stool-runon säkeet
näyttävät sopineen hyvin Pelanderin senaikaiseen elämäntilanteeseen.
Suomen sotaan Pelander ei osallistunut, mutta hän on saattanut kertoa Runebergille sotatarinoita vuosina 1788–1790 käydystä Kustaa III:n sodasta, josta hänellä oli omakohtaisia kokemuksia. Monet Vänrikki Stoolin runot viittaavat Savoon, ja juuri siellä Pelander palveli armeijassa ollessaan. Runoissa Dunckerista, Malmista, von Törnestä, Hannu Munterista ja Ukko Lodesta kerrotut yksityiskohdat viittaavat usein juuri niihin aikoihin, jolloin Pelander oli samassa Savon rykmentissä heidän kanssaan. Näitä henkilöitä on kuvattu runoissa monesti rehevän humoristisesti, ja voi olla, että Pelanderin kertomat tarinat ovat olleet runoissa pohjana.
Sukututkija Anita Tuurala ei ponnisteluistaan huolimatta löytänyt Pelanderin kuolinaikaa tai paikkaa, ja siksi on arveltu, ettei kuolemasta ole jäänyt tietoa asiakirjoihin. Pelander kuoli todennäköisesti pian Runebergin Ruovedeltä lähdön jälkeen. Saattaa olla että Pelander kyllä merkittiin kuolleeksi jonkin paikkakunnan kirkonkirjoihin, mutta nämä kirkonkirjat ovat sittemmin tuhoutuneet esimerkiksi tulipalossa.
Vastanaineet
Vastanaineet on Turmion Kätilöiden kappale ja single, joka julkaistiin 15. toukokuuta 2015.
Single julkaistiin digitaalisen formaatin ohella myös rajoitettuna 200 kappaleen CD-singlenä, jota myytiin paidan kanssa. Julkaisun johdosta yhtye vuokrasi Kuopiosta M/S Ukko -sisävesialuksen ja järjesti kolmena päivänä sinkkuristeilyn.
Kanne
Kanne on oikeusjutun toisen asianosaisen eli kantajan, asianomistajan tai virallisen syyttäjän tuomioistuimessa esittämä vaatimus toisen asianosaisen eli vastaajan tai syytetyn tuomitsemisesta. Kanteen osat ovat (kanne)peruste ja (kanne)vaatimus (petitum), joista ilmenee oikeudenkäynnin tai muutoksenhaun syyt ja se, mitä pyydetään.
Kanteen vireillepano Suomessa
Käräjäoikeudessa kanne saatetaan vireille riita-asioissa kirjallisella haastehakemuksella. Rikosjutuissa kannetta kutsutaan syytteeksi, ja sen nostaa virallinen syyttäjä tai asianomistaja myös haastehakemuksella. Vireillepano on tehtävä lain määräämän kanneajan kuluessa. Haettaessa alioikeuden tuomion muuttamista hovioikeudesta muutosta haluava tekee muutoksenhakukanteensa kirjelmällä.
Tuomioistuimen pitää jättää kanne tutkimatta, jos kantaja ei kehotuksesta huolimatta korjaa puutteellista haastehakemusta tai jos tuomioistuin ei jostain muusta syystä voi asiaa tutkia.
Kannemuodot
Riita-asioiden kanteet ryhmitellään kolmeen kannemuotoon:
Vastaavia kannemuotoja on hallintoriita-asioissa. Niissä esiintyy usein myös pyyntöjä jonkin toimen toteuttamiseksi. Rikosasioissa kanteen eli syytteen perusteena on lain rangaistavaksi määrittämä teko tai laiminlyönti. Syyttäjän esittämään syytteeseen sisältyy syytetyn vaatiminen tuomittavaksi rangaistukseen ja mahdollisesti myös vahingonkorvaukseen. Syytteeseen sisältyvä vaatimus konfiskaatiosta eli omaisuuden tai sen arvon menettämisestä valtiolle muistuttaa monessa suhteessa muotoamiskannetta.
Muutoskielto
Kanteen muutoskielto tarkoittaa Suomessa riita-asioissa sitä, ettei kantaja saa esittää oikeudelle haasteesta poikkeavaa kannetta, ellei se perustu oikeudenkäynnin aikana hänen tietoonsa tulleeseen asiaan. On myös mahdollista vaatia korkoa tai esittää muunlainen sivuvaatimus, jos se liittyy olennaisesti alkuperäisen kanteen perusteeseen.
Kanneaika
Kanneaika on määräaika vaatimuksen panemiseen vireille tuomioistuimessa. Mikäli lain määräämän ajan kuluessa kannetta ei panna vireille, kannevalta eli puhevalta asiassa menetetään. Tapahtuu siis oikeudenmenetys.
Kannekaava
Kannekaava tarkoittaa tiettyihin kaavamaisiin sanoihin perustuvaa kannetta, jollaisia käytettiin hyvin muodollisissa oikeusprosesseissa. Tällaiset prosessit olivat tyypillisiä roomalaiselle ja germaaniselle oikeudelle. Myös Ruotsin keskiaikaiset oikeudenkäynnit olivat tarkkoihin muotoihin sidottuja, eikä asianosaisten sallittu muuttaa lausumiaan.
Omistajankanteet
Omistajankanteet ovat esineoikeudessa käytettäviä oikeuskeinoja, joilla suojataan esineen käyttöön oikeutetun henkilön käyttövapautta sivullisiin nähden. Esineen käyttö perustuu tällöin omistusoikeuteen tai rajoitettuun esineoikeuteen. Omistajankanteiden lisäksi suojakeinoina voidaan käyttää virka-apua, vahingonkorvausta ja rangaistusvaatimusta.
Omistajankanne on eri asia kuin saannonmoitekanne, jossa kiistan kohteena on omistusoikeus irtaimeen tai kiinteään esineeseen. Kanteen perusteena on esineen vakiintunut hallinta, joka puolestaan perustuu havaittavaan omistajanhallintaan.
Omistajankanteita ovat
Ryhmäkanne
Ryhmäkanne on kannetyyppi, jossa kantaja ajaa vaatimuksiaan tietyn ryhmän eduksi ilman nimenomaista toimeksiantoa. Sen avulla parannetaan oikeudenloukkauksen kohteeksi joutuneiden henkilöiden oikeusturvaa ja heidän mahdollisuuksiaan hakea suojaa pienissäkin jutuissa. Tuomion oikeusvoima ulottuu ryhmän sellaisiinkin jäseniin, jotka eivät ole jutun asianosaisia. Maailman ryhmäkanteet jakautuvat kolmeen päätyyppiin:
Testamenttikanne
Testamenttikanteet pyrkivät testamentin oikeellisuuden, pätevyyden ja tehokkuuden selvittämiseen.
Vastakanne
Vastakanne on vastaajan jutun alkuperäiseen kantajaan kohdistama vaatimus. Vastakanne liittyy asiayhteydeltään alkuperäiseen kanteeseen tai se koskee kuittaukseen soveltuvaa saatavaa. Vastakannetta voi käyttää esimerkiksi vastaaja jolta vaaditaan tavaran kauppahintaa jos vastaaja katsoo tavarassa olleen virhe, joka oikeuttaa alentamaan kauppahintaa. Oikeussäännökset vastakanteesta ja sen oikeuspaikasta sisältyvät oikeudenkäymiskaareen (OK 18:3 ja OK 10:7 a).
Kantajalähtöinen oikeudenkäynnin peruuttaminen Suomessa
Oikeusjutun kantajalla on Suomessa lähtökohtaisesti vapaa oikeus päättää tietyin edellytyksin oikeudenkäynnin lopettamisesta.
Kanteesta luopuminen
Kantaja voi luopua nostamastaan kanteesta, jolloin tuomioistuimen on hylättävä kanne tuomiolla. Kun kanne on hylätty tuomiolla, estää tuomion negatiivinen oikeusvoimavaikutus kanteen nostamisen uudelleen samassa asiassa. Kanteessa esitetty oikeuskysymys tai vastaajaan kohdistuva vaatimus on siis lopullisesti ratkaistu. (Ks. oikeudenkäymiskaaren 5. luvun 13–14 § ja 27 §.)
Kanteen peruuttaminen
Kantaja voi peruuttaa nostamansa kanteen, jolloin tuomioistuimen on jätettävä asia sillensä. Tätä oikeutta on kuitenkin rajoitettu silloin, jos kantaja peruuttaa kanteen vasta sen jälkeen, kun vastaaja on vastannut kanteeseen. Tässä tapauksessa dispositiivinen asia on vastaajan vaatimuksesta kuitenkin ratkaistava. (Ks. OK 14:5.) Kun kanne on jätetty sillensä, päätös ei saavuta oikeusvoimaa, jolloin kantaja voi uudella haastehakemuksella saada sillensä jätetyn asian uudestaan vireille. Tällöin kanne voidaan nostaa täsmälleen samanlaisena kuin alkuperäinen, peruutettu kanne.
Chopped ’n’ Skrewed
Chopped ’n’ Skrewed on toinen single R&B -artisti T-Painin kolmannelta studioalbumilta Thr33 Ringz. Singlellä vierailee Ludacris. Single julkaistiin 23. syyskuuta 2008 ja siitä on julkaistu myös musiikkivideo.
Luomanen
Luomanen on Vuoksen vesistöön kuuluva järvi Sonkajärven kunnassa Pohjois-Savon maakunnassa. Se on luoteis-kaakkoissuunnassa noin 9,5 km pitkä ja leveimmillään noin 2,2 km levyinen, kapeimmillaan vain satakunta metriä. Järven keskisyvyys on kolmisen metriä. Syvimmät kohdat ovat Mynninlahden 12 metriä ja pohjoispään Salakkasyvän 14 metriä.
Luomasessa on 16 saarta, suurimpina niistä Murtosaari ja Ruotinsaari, molemmat noin neljä hehtaaria.
Kivijärvi (järvi Laitilassa)
Kivijärvi on Varsinais-Suomessa Laitilan Kivijärvellä oleva järvi, joka kuuluu Sirppujoen vesistöön.
Maantieto
Järven pinta-ala on 62 hehtaaria ja se on 1,5 kilometriä pitkä ja 800 metriä leveä. Siihen laskee seitsemän pelto- tai metsäojaa. Järven luusua sijaitsee järven pohjoisrannalla, josta saa alkunsa 1,2 kilometriä pitkä laskuoja, joka yhdessä Malijärven laskuoan kanssa aloittavat Pitkäojana ja jatkavat Malvonjokena.
Järvellä on 3,8 kilometriä rantaviivaa ja sen ranta on pääosin avosuota, joka rajoittuu peltomaahan tai joskus kallio- ja moreenipohjaiseen metsämaastoon. Rannoille on rakennettu 13 loma-asuntoa, joille johtaa tiet kantatieltä 43.
Luonnonhistoriaa
Järven allas muodosti joskus jääkauden jälkeen pienen lahden, jonka suu alkoi maankohoamisen vuoksi kuroutua umpeen litorinamerestä. Tämä aiheutti järven suolapitoisuuden alenemisen ja esimerkiksi levien lajisto vaihtui makeavetisille järville tyypilliseksi. Lajiston muuttumisen alkuhetki on ajoitettu pohjasedimenttien kairauksella noin 3060–2940 eaa. ja täysin makeavetiseksi järvi oli muuttunut kairauksien perusteella 2770–2680 eaa. Sitä välivaihetta, jolloin järvessä on laimeaa murtovettä, kutsutaan kluuvifladaksi. Järvialtaan kynnys, joka erotti lopulta järven merestä, sijaitsi 35,6 metriä nykyisen merenpinnan yläpuolella.
Historia
Viereisen Pitkäjärven järvenlaskulle haettiin lupa vuonna 1807 ja se toteutettiin vuonna 1816. Kivijärven ja Malijärven hanke toteutettiin mahdollisesti samaan aikaan, mutta kuitenkin ennen vuotta 1819. Järvien toinen järvenlasku oli osa riitaisaa hanketta. Vuonna 1838 päättivät eräät Kivijärven kyläläiset, silloin kylä kuului tuolloin Hinnerjokeen, laskea uuden kerran Kivijärven, Malijärven ja Pitkäjärven vedenpintaa yhteistoimin Laitilan Suontaustan ja Leinmäen kyläläisten kanssa. Muodostettiin järvenlaskuyhtiö, jonka puitteissa räjäytettiin kalliota rikki 120 kyynärän matkalta. Järvien vesi ei kuitenkaan laskenut toivotulla tavalla.
Koska kaikki Kivijärven kyläläiset eivät olleet vuonna 1838 osallistuneet sopimukseen, syntyi vesijättömaista yleisempikin riita. Sitä puitiin käräjillä vuonna 1856, kun uutta järvenlaskulupaa anottiin. Päätökseksi tuli se, että laitilalaiset suljettiin pois yhtiöstä ja kaikki kivijärveläiset otettiin siihen mukaan.
Vuoden 1855–1856 Kalmbergin kartastossa järven muoto on erilainen verrattuna nykyiseen rantaviivaan. Järven pohjoisosa oli leveämpi ja sen lahdelma työntyi itään Lehtosenlahden perälle vähintään avosuon yli. Järven leveys oli yli 100 metriä leveämpi. Luusua sijaitsi pohjoisempana ja eteläpää etelämpänä. Syvemmältä paljastuneet vesijättömaat ovat nykyään avosuota ja rannat ovat kasvaneet hieman umpeen.
Kivijärviläisten taloilla oli yhtäsuuret osuudet kuluihin ja tuloihin. Vesijätön maita käytettiin heinän kasvattamiseen. Niitetyt heinät ja vesiheinät huutokaupattiin karjankasvattajille.
Etelästä järveen laskevassa Kuljunsuonojassa sijaitsi Saanjärvi, joka on laskettu ja kuivatettu suoksi.
Baghdad Bounedjah
right|250px Baghdad Bounedjah (s. 24. marraskuuta 1991 Oran) on algerialainen jalkapalloilija. Hän on pelipaikaltaan hyökkääjä. Hän on pelannut seuratasolla kotimaansa lisäksi Tunisiassa ja Qatarissa.
Bounedjah on pelannut Algerian maajoukkueessa 30 ottelua ja tehnyt niissä 13 maalia marraskuusta 2014 alkaen. Hän on pelannut joukkueessa vuosien 2017 ja 2019 Afrikan-mestaruuskilpailuissa. Jälkimmäisessä turnauksessa Algeria voitti kultaa ja Bounedjah teki maalin alkulohko-ottelussa Keniaa vastaan ja loppuottelun ainoan maalin Senegalia vastaan.
Chang Xinyue
pienoiskuva|Chang Xinyue vuonna 2017. Chang Xinyue (s. 13. helmikuuta 1994) on kiinalainen mäkihyppääjä.
Personalismo
Personalismo on latinalaisamerikkalainen poliittisten johtajien ympärille rakennettu henkilökultti. Siihen liittyy usein poliittisten puolueiden, ideologioiden ja perustuslaillisten hallitusten etujen syrjäyttäminen lojaalisuudesta yhtä johtajaa kohtaan. Personalismossa on tavanomaista, että johtajan henkilökohtaista karismaa pidetään poliittisia saavutuksia tärkeämpänä.
Monet alueen poliittiset puolueet ovat koostuneet jonkin tietyn johtajan henkilökohtaisista kannattajista, mikä ilmenee puolueiden jäsenten puhekielisistä nimistä. Esimerkiksi Argentiinassa Partido Justicialistan kannattajia kutsutaan yleisesti vain "peronisteiksi" Juan Perónin mukaan ja Kuubassa Fidel Castron kannattajia "fidelisteiksi". Vaikka personalismo onkin varsin yleinen koko Latinalaisen Amerikan historiassa, se on ollut erityisesti osa Dominikaanisen tasavallan ja Ecuadorin poliittista järjestelmää.
Chang Xinyue
Maailmancupissa Chang esiintyi ensimmäisen kerran helmikuussa 2013 Ljubnossa sijoittuen 32:nneksi. Parhaimmillaan hän on sijoittunut kymmenenneksi tammikuussa 2018 Sapporossa.
Vuoden 2013 nuorten MM-kilpailuissa Chang oli normaalimäessä 41:s.
Freeze
Freeze on kolmas ja viimeinen single R&B-artisti T-Painin kolmannelta studioalbumilta Thr33 Ringziltä. Singlellä vierailee Chris Brown. Singlestä on julkaistu musiikkivideo, ja se julkaistiin 10. lokakuuta 2008.
Breel Embolo
Breel Donald Embolo (s. 14. helmikuuta 1997 Yaoundé, Kamerun) on sveitsiläinen jalkapalloilija, joka edustaa Bundesligassa pelaavaa Borussia Mönchengladbachia. Oikeajalkaisen Embolon pelipaikka on hyökkääjä. Hän kuuluu myös Sveitsin jalkapallomaajoukkueeseen.
Seurajoukkueura
Kamerunista lapsena Sveitsiin muuttaneen Embolon kasvattajaseura on Basel, jota hän edusti vuosina 2010–2016. Hän debytoi Eurooppa-liigassa maaliskuussa 2014 Red Bull Salzburgia vastaan ja Sveitsin liigassa vain muutamaa päivää myöhemmin FC Aarauta vastaan iskien heti maalin. Ensimmäisellä ammattilaiskaudellaan Baselissa Embolo voitti Sveitsin mestaruuden. Kaudella 2014–2015 Embolo debytoi Mestarien liigassa ja teki uransa avausmaalin siinä marraskuussa 2014 Ludogorets Razgradin verkkoon. Hän teki kaudella 2014–2015 26 pelaamassaan Sveitsin liigan ottelussa kymmenen maalia ja voitti Sveitsin mestaruuden. Kaudella 2015–2016 hän viimeisteli 27 liigaottelussa kymmenen maalia Baselin voittaessa kolmannen peräkkäisen mestaruutensa. Hän pelasi Basel-vuosinaan kahdeksan ottelua Mestarien liigassa ja 12 Eurooppa-liigassa.
Embolo siirtyi Bundesliigan Schalkeen 26,5 miljoonan euron siirtosummalla kesällä 2016. Hän pelasi seurassa kolmen kauden aikana 48 liigaottelua, joissa teki kymmenen ja syötti kahdeksan maalia. Mestarien liigan viidessä ottelussa hän viimeisteli yhden maalin. Eurooppa-liigassa hän pelasi kaksi ottelua. Hän siirtyi 10 miljoonalla eurolla Borussia Mönchengladbachiin kesällä 2019. Hän pelasi kaudella 2019–2020 Bundesliigassa 28 ottelua, joissa hän teki kahdeksan maalia ja syötti saman verran, ja Eurooppa-liigassa viisi ottelua Seuraavalla kaudella hän pelasi 31 bundesliigaottelua, joissa hän teki viisi maalia ja syötti kuusi, ja seitsemän Mestarien liigan ottelua, joissa hän teki yhden maalin marraskuussa 2020 kotiottelussa FK Šah’tar Donetskia vastaan.
Maajoukkueura
Sveitsiä alle 16-, 20- ja 21-vuotiaissa edustanut Embolo olisi voinut edustaa aikuisten maajoukkuetasolla Sveitsin sijaan myös synnyinmaataan Kamerunia. Embolo debytoi Sveitsin jalkapallomaajoukkueessa maaliskuussa 2015 ystävyysottelussa Yhdysvaltoja vastaan. Avausmaalinsa hän teki kuudennessa ottelussaan, EM-karsintaottelussa San Marinon jalkapallomaajoukkueen verkkoon saman vuoden lokakuussa. Hän pelasi Sveitsin kaikissa neljässä ottelussa sekä EM-kilpailuissa 2016 että MM-kilpailuissa 2018. Kesän 2021 EM-kilpailuissa hän teki Sveitsin maalin tasapeliin 1–1 päättyneessä ensimmäisessä alkulohko-ottelussa Walesia vastaan.
Saavutukset
Basel
Silamusjoki
Silamusjoki on Hiitolanjokeen laskeva joki Etelä-Karjalan maakunnassa Rautjärven kunnan alueella.
Maantiede
Silamusjoki on n. 1,5 kilometriä pitkä, ja saa vetensä Silamusjärvestä, jonne vesi tulee Torsanjärvestä (Iso Torsa ja Pieni Torsa). Rautjärvellä joki virtaa kunnan keskustaajaman Simpeleen lähellä Änkilän kylässä.
Muuta
Joella on luonnonvarainen purotaimenkanta. Silamusjokea on kunnostettu vuonna 1998.
Jannu
Jannu (Limbuksi Phoktanglungma) on Himalajalla sijaitseva vuori ja eräs Kanchenjungan naapurihuipuista. Se sijaitsee itä-Nepalissa. Vuoren korkeus merenpinnan tasosta on 7 710 metriä.
Janne Ordén
Janne Waltteri Ordén (s. 14. joulukuuta 1983) on suomalainen rap-artisti, joka on tullut tunnetuksi yhtenä Kymppilinja-yhtyeen jäsenenä.
Kymppilinja
Aktiivisemman musiikinteon Ordén aloitti päästyään armeijasta vuonna 2003. Ordén liittyi vuonna 2004 Kymppilinja -nimiseen kokoonpanoon. Yhtye julkaisi ensimmäisen albuminsa Kaupunkilapset vuonna 2007. Kymppilinjan toinen studioalbumi Valmistaudu olemaan väärässä julkaistiin elokuussa 2010, jonka suurimmaksi hitiksi nousi single ”Minä”, jolla vierailee myös Mariska. Kappale oli listamenestys ja se äänestettiin The Voicen vuoden viralliseksi kesähitiksi 2010. Kappale on myynyt kultaa sekä platinaa. Yhtye ilmoitti kuitenkin hajoavansa vuonna 2012.
Sooloura
Kymppilinjan hajottua Ordén siirtyi soolouralle. Hän aloitti työstämään ensimmäistä sooloalbumiaan yhdessä tuottajakaksikko Millionaire Menin kanssa. Albumin tuotantotiimissä olivat myös MGI ja Sakke Aalto. Ordénin ensimmäinen soolosinglensä ”Sadetta ja aurinkoo” julkaistiin 28. toukokuuta 2012. Kappaleella vieraili Jussi Selo. Kesäkuussa 2012 julkaistiin uusi single ”Sopusointu”, jonka oli tarkoitus olla vuonna 2013 julkaistavan albumin toinen single. Ordénin levy-yhtiö Hype Records myytiin 2013 alkuvuodesta Warner Music Finlandille, minkä seurauksena jo valmis sooloalbumi jäi kokonaan julkaisematta. Ordén siirtyi Arttu Wiskarin omistamalle Mökkitie Records -yhtiölle tekemään kokonaan uutta albumia tuotantoryhmänsä kanssa keväällä 2013. Tuotantoryhmään kuuluu myös Kymppilinjasta tuttu Sami Grönroos. Promosingle ”Vapaapudotus” julkaistiin heinäkuussa 2013. Kappale voitti julkaisuviikolla mm. YleX:n Rytmibarometri -äänestyksen ja oli samalla kanavan Viikon teho -kappale. Ordén siirtyi Sony Music Finlandille helmikuussa 2014. Ensimmäinen virallinen -single "Platinaa" julkaistiin toukokuussa 2014. Kappale on keikkunut julkaisusta asti mm. Radio Suomipopin Poptop-10 listalla. Kappaleen musiikkivideo kuvattiin Espoon Westendissä. Videon ohjasi Ville Juurikkala. Elokuussa 2014 julkaistu "Tuhatta" -single nousi radioiden soittolistoille ja myös ensimmäisellä viikolla Suomen viralliselle latauslistalle sijalle 29. Kappaleessa vierailee englanninkielisellä musiikilla tutuksi tullut Redrama, joka kuitenkin esiintyy kappaleella suomeksi. Kappale on ylittänyt suomessa kultarajan ja on täten Ordénin ensimmäinen soolokultalevy.
Saiturin joulu
Saiturin joulu voi tarkoittaa ainakin seuraavia:
Kuusijärvi (Parkano)
Kuusijärvi eli Ylinen-Kuusijärvi on Pirkanmaalla Parkanossa Kuusijärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Kuusijärvi on osa Kuusijoen valuma-aluetta ja samalla sen pääjärvi. Kuusijärven oman valuma-alueen järvisyys on 1,8%.
Maantietoa
Järven pituus on 1,2 kilometriä, leveys 400 metriä ja sen pinta-ala on 24 hehtaaria. Siihen laskee Kirjaisluoma, jonka lähdejärvi on Alinen Kirjasjärvi. Pienet tulo-ojat ovat suo-ojia tai rantojen pelto-ojia. Järven oma laskuoja Kuusijoki lähtee järven eteläpäästä. Luusuassa sijaitsee pohjapato, jolla järven vedenpinnan korkeutta säädellään. Padon alapuolelle laskee suoksi kuivuneen Pikkulammen laskuoja. Rantaviivan pituus on 2,8 kilometriä. Noin kolmasosa rannoista ovat peltoa ja kuudesosa suota. Loput rannoista ovat metsämaata. Rantojen läheisyydessä sijaitsee viisi maatilaa ja noin 15 vapaa-ajan asuntoa. Niille johtaa tiet yhdystieltä 13245, jolle pääsee valtatieltä 23.
Järven kunnostus
Vuonna 2009 jättivät asukkaat Aluehallintovirastolle hakemuksen järven kunnostamiseksi. Kunnostustoimenpiteiksi tulivat järven luusuan pohjapadon korotus ja järven pohjan ruoppaus humusaineksesta. Näillä toimilla turvattaisiin järven ranta-asukkaiden virkistyskäyttö.
Historiaa
Vuonna 1955 järven yliveden pinnankorkeus on ollut 132,25 metriä merenpinnan yläpuolella (mpy, N43). Vuonna 1956 valmistui perkaushankkeen suunnitelma, jolla keskiylivedenkorkeus laskettaisiin korkeuteen 131,15 metriä mpy (N43). Järveen laskeva Kirjasluoma on kaivettu eli puhkaistu laskemaan Kuusijärveen 1960-luvun alussa. Samalla luomaa perattiin ja suoristettiin useassa kohdissa. Kirjasluoma on tuonnut järveen suo- ja metsäojien humusta, joka on laskeutunut järven pohjalle tasoittaen ja mataloittaen sitä useilla desimetreillä ja joka on samalla lyhentänyt järveä kymmeniä metrejä.
Samaan perkaushankkeeseen kuului myös rakentaa Kuusijoen luusuaan betoninen pohjapato, jolla säädeltäisiin järven vedenkorkeutta. Padolla pyrittiin keskivedenkorkeuteen 130,77 metriä mpy (N43). Humuksen kertymisen vuoksi paikalliset asukkaat ovat kuitenkin tukkineet padon aukkoa siten, että järven vesitilavuus on säilynyt riittävän suurena. Esimerkiksi vuodesta 1988 alkaen järven keskivedenkorkeudeksi on säädelty 131,25–131,35 metriä mpy (N43). Näin toimien järven yleissyvyys on säilynyt 0,7–1,0 metrissä. Järjestely oli laiton ja järven tilan heikennyttyä, ovat asukkaat hakeneet vuonna 2009 Aluehallintovirastolta lupaa kunnostaa järveä.
Ferdinand Zellbell
Ferdinand Zellbell voi viitata kahteen säveltäjään:
HMS U3
HMS U3 oli Ruotsin laivaston U1-luokan rannikkosukellusvene.
Valmistus
Alus tilattiin Karlskronan laivastontelakalta, missä köli laskettiin vuonna 1940. Alus laskettiin vesille 11. kesäkuuta 1942 ja liitettiin laivastoon 1. marraskuuta 1943.
Palvelus
Alus poistettiin 1. marraskuuta 1964 palveluksesta ja luovutettiin 1965 Malmön merimuseolle.
Can’t Believe It
Can’t Believe It on R&B -artisti T-Painin ensimmäinen single hänen kolmannelta studioalbumilta Thr33 Ringziltä. Singlellä vierailee Lil Wayne. Single julkaistiin 29. heinäkuuta 2008.
Musiikkivideo
Singlen musiikkivideo on kuvattu Chroma keytä vasten ja siihen on lisätty erilaisia efektejä. Videon, kuten Thr33 Ringz -albuminkin teemana on sirkus.
Remixit
Singlestä on julkaistu useita remix -versioita. Rap -artisti 50 Cent on tehnyt oman remixin, myös Konvict Muzikin artistit Kardinal Offishall ja Akon ovat tehneet oman remixin. Myös räppärit Young Hot Rod, Bow Wow, Trey Songz ja Trae ovat tehneet omat remixinsä. Singlestä on julkaistu myös virallien remix -versio, jolla vierailee Justin Timberlake.
Listasijoitukset
Ilmestyttyään Can’t Believe It sjoittui Billboard Hot 100 -listan 29. sijalle. Kappale oli T-Painin paras singlesijoitus ilmestymis viikollaan. Viikon kuluttua kyseinen single nousi jo 7. sijalle.
Olof Wibelius
pienoiskuva|Olof Wibelius (oik.) kohtaa kreivi [[Friedrich Wilhelm von Buxhoevdenin. Albert Edelfeltin maalaus vuodelta 1899.]]
Olof Wibelius (vuodesta 1808 aateloituna af Wibeli; 10. helmikuuta 1752 Södertälje – 1. heinäkuuta 1823 Karlstad) oli ruotsalainen virkamies, joka toimi Savon ja Karjalan läänin maaherrana vuosina 1803–1808. Suomen sodan aikana hän kieltäytyi noudattamasta laittomina pitämiään venäläisten ylipäällikön, kenraali von Buxhoevdenin määräyksiä. Wibelius tunnetaan parhaiten J. L. Runebergin Vänrikki Stoolin tarinoiden runosta Maaherra, jossa hänet on kuvattu rohkeana siviilinä.
Eezy Kevytyrittäjät
Eezy Kevytyrittäjät, aiemmin Eezy, on suomalainen osuuskunta ja osa Eezy-konsernia. Eezy perustettiin vuonna 2008 ja se oli Suomen ensimmäinen laskutuspalvelu. Eezy tarjoaa laskutuspalvelua yksityishenkilöille, jotka palvelun avulla voivat harjoittaa itsenäistä, yrittäjämäistä toimintaa nk. kevytyrittäjänä ja laskuttaa työnsä ilman omaa yritystä. Palvelulla on yli 25 000 rekisteröitynyttä käyttäjää (2019). Eezy Kevytyrittäjät maksaa työnsuorittajalle palkan ja hoitaa laskutuspalveluihin soveltuvat lakisääteiset velvoitteet toimeksiantajana toimivan yrityksen tai yksityishenkilön puolesta. Palkka muodostuu kun arvonlisäverottomasta summasta vähennetään ennakonpidätys, Eezyn palvelumaksu ja työnantajan sairausvakuutusmaksu.
Olof Wibelius
Ura
Wibeliuksen vanhemmat olivat Södertäljen kirkkoherra Nils Wibelius ja Ulrika Lindqvist. Hän kävi Strängnäsin lukiota ja pääsi ylioppilaaksi Uppsalassa 1774. Wibelius suoritti tuomarintutkinnon 1776 ja hän sai varatuomarin arvon 1780.
Eezy Kevytyrittäjät
Historia
Jouni Valta ja Titta Teittinen perustivat vuonna 2008 Eezyn. Eezy.fi-nimellä markkinoitava palvelu tarjosi väylän tehdä laskutettavaa työtä ilman omaa yritystä. Ostaja ja myyjä sopivat keskenään työn yksityiskohdista ja Eezy toimi heidän välissään laskuttavana yrityksenä. Kun asiakas on maksanut työnsä, työn tekijälle maksetaan palkkio, josta on vähennetty verot ja kulut.
Olof Wibelius
Ura
Wibelius toimi Uppsalan lääninkanslian kirjurina 1774–1777, Turun hovioikeuden ylimääräisenä kanslistina ja varanotaarina 1777–1783 sekä Turun ja Porin läänin lääninsihteerinä 1783–1794. Hän oli Karjalan laamannikunnan laamannina 1794–1803, toimi samalla Turun ja Porin läänin virkaatekevänä maaherrana 1801–1802 ja oli sen jälkeen Savon ja Karjalan läänin maaherrana Kuopiossa vuodesta 1803. Wibelius oli mukana perustamassa Suomen Talousseuraa ja toimi seuran ensimmäisenä sihteerinä 1797–1800. Wibelius oli myös koskenperkausjohtokunnan jäsenenä vuodesta 1799 alkaen. Wibeliusta pidettiin tarmokkaana ja aikaansaavana virkamiehenä mutta hänen huonoina puolinaan nähtiin itsevaltaisuus sekä pykälien ja muotoseikkojen ylenmääräinen korostaminen.
Eezy Kevytyrittäjät
Historia
Vuonna 2015 Eezystä tuli osa VMP Group -konsernia. Eezy on myös jäsenyritys Uusi työ ry:ssä.
Olof Wibelius
Suomen sodan aikainen toiminta
Suomen sodan aikana Wibelius jäi virkapaikalleen kun venäläiset miehittivät Kuopion 15. maaliskuuta 1808 ja hän kehotti lääninsä asukkaita pidättymään aseellisesta vastarinnasta. Kun venäläisten joukkojen ylipäällikkö Friedrich Wilhelm von Buxhoevden antoi maaherroille käskyn takavarikoida niiden upseerien virkatalot jotka vielä taistelivat Ruotsin armeijan riveissä Wibelius lähetti 14. huhtikuuta 1808 von Buxhoevdenille kirjeen jossa hän piti määräystä lainvastaisena ja vetosi von Buxhoevdeniin sen perumiseksi. Tästä tapauksesta J. L. Runeberg sai aiheen Maaherra-runoonsa. Pian tämän jälkeen Johan August Sandelsin ruotsalaiset joukot kuitenkin valtasivat Kuopion takaisin toukokuun puolivälissä. Sandelsin joukoissa taisteli myös vapaaehtoisia talonpoikia ja tämän vuoksi Venäjän sotaministeri A. A. Araktšejev väitti Wibeliuksen nostattaneen kansaa kapinaan läänissään ja käski tuomaan hänet vangittuna Pietariin. Wibelius poistuikin tämän vuoksi Kuopiosta Sandelsin joukkojen mukana pohjoiseen ja hänen mukanaan lähti suuri osa lääninhallituksen virkamiehistä.
Viimeiset vuodet
Suomen sodan jälkeen Wibelius siirtyi Ruotsiin jossa hän sai kuninkaalta eläkkeen ja toimi vielä Värmlannin läänin maaherrana 1809–1813. Hänestä tuli Ruotsin tiedeakatemian jäsen 1812.
Eezy Kevytyrittäjät
Historia
Marraskuussa 2019 VMP-konserni ilmoitti vaihtavansa nimensä Eezyksi. Eezy jatkoi uudella nimellä Eezy Kevytyrittäjät.
Olof Wibelius
Viimeiset vuodet
Albert Edelfelt maalasi Wibeliuksen ja venäläisen kenraalin tapaamisesta kuuluisan taulun, jonka jäljennös on sittemmin ollut hyvin suosittu: erityisesti tuomarin tehtävässä toimivat juristit ovat mielellään ripustaneet sellaisen virkahuoneensa seinälle.
Oh Africa
Oh Africa on yhdysvaltalaismuusikko Akonin kappale, jolla vierailee yhdysvaltalaislaulaja Keri Hilson. Se on hyväntekeväisyyssingle, joka julkaistiin Akonin hyväntekeväisyysprojektia varten antaakseen tukea Afrikan vähäosaisille lapsille. Kappale julkaistiin digitaalisesti ladattavana 52:n Grammy-palkintogaalan vastaisena yönä 31. tammikuuta 2010 musiikkivideon kera. Soweto Gospel Choir sekä nuoret sisarukset monista maista esiintyvät myös singlellä. Jalkapalloilijat Thierry Henry, Didier Drogba, Kaká, Fernando Torres, Lionel Messi, Frank Lampard, Michael Ballack sekä Andrei Aršavin esiintyvät omassa cameoroolissaan musiikkivideolla.
Blue Master
Blue Master on vuonna 1929 äänitetuotannon aloittaneen PSO:n levymerkki, joka toimi aktiivisesti vuosien 1956 ja 1987 välillä. Levytuotanto myytiin vuonna 1981 Musiikki-Fazerille ja kuuluu nykyisin Warner Music Finlandille.
Levyosastosta muodostettiin PSO Musiikki Oy ja Musiikki Fazer osti PSO -levytuotannon. Osalla kaupan tuotosta käynnistettiin Kansainvälinen Mirjam Helin -laulukilpailu. Kansainvälinen Warner Music Group osti jo vuonna 1989 pörssilistautuneen Fazer Musiikki Oy ja Fazer Musik Ab yhtiön ja se sulautui 30.11.1994 uudelleen nimettyyn Warner Music Finlandiin. Mm. Finnlevy on nyt rekisteröity aputoiminimi. Fazer Finnlevy jatkoi itsenäisenä levy-yhtiönä tuotantoa vielä toukokuuhun 1998 asti.
Vladislav Šajahmetov
Vladislav Nailjevitš Šajahmetov (s. 25. elokuuta 1981 Revda) on venäläinen futsalpelaaja, joka edustaa MFK Dinamo Yamalia ja Venäjän futsalmaajoukkuetta.
Viisiin EM-kisoihin osallistunut Šajahmetov on saavuttanut kolme EM-hopeaa ja yhden EM-pronssin. Vuonna 2007 Šajahmetov valittiin myös maailman parhaaksi futsalpelaajaksi historian toistaiseksi ainoana venäläisenä. Šajahmetovin pelipaikka on pivot. Seuratasolla hänen suurin menestyksensä on UEFA Futsal Cupin voitto MFK Viz-Sinaran kanssa kaudelta 2007-2008.
Šajahmetovin isä on tataari ja äiti venäläinen.
HMS Hogue (D74)
HMS Hogue (viirinumero D74) oli Britannian kuninkaallisen laivaston Battle-luokan hävittäjä, joka valmistui toisen maailmansodan lopulla.
Valmistus
Alus tilattiin 12. elokuuta 1942 Cammell Lairdilta Birkenheadistä, missä köli laskettiin 6. tammikuuta 1943. Alus laskettiin vesille 21. huhtikuuta 1944 ja valmistui 24. heinäkuuta 1945.
Palvelus
Alus myytiin romutettavaksi 7. maaliskuuta 1962.
Susannah Townsend
Susannah Townsend (s. 28. heinäkuuta 1989 Lontoo) on brittiläinen, maajoukkuetasolla myös Englantia edustanut maahockeypelaaja ja olympiavoittaja.
Townsend voitti Ison-Britannian maajoukkueessa olympiakultaa Rio de Janeirossa 2016. Englannin maajoukkueen pelaajana hän on EM-kilpailuissa voittanut kultaa vuonna 2015 sekä saavuttanut hopeaa vuonna 2013 ja pronssia vuosina 2011 ja 2017. Kansainyhteisön kisoissa hän on saavuttanut hopeaa vuonna 2014 ja pronssia vuonna 2018.
Townsend on pelannut Englannin maajoukkueessa 88 maaottelua ja tehnyt niissä yhdeksän maalia. Ison-Britannian joukkueessa hän on esiintynyt 52 kertaa ja tehnyt kaksi maalia. Pelipaikaltaan hän on keskikenttäpelaaja.
Dragon Age: Inquisition
Kanadalainen Trevor Morris sävelsi peliin 36 kappaleen soundtrackin. Se julkaistiin 17. marraskuuta 2014, päivää ennen pelin virallista julkaisua. Soundtrack sisältyy Dragon Age: Inquisition Deluxe Edition -pakettiin, mutta sen voi ostaa myös erikseen. Virallisen soundtrackin lisäksi BioWare on julkaissut suuren kysynnän johdosta Raney Shocknen ja Inon Zurin säveltämät pelin sisäiset kapakkalaulut digitaalisina latauksina.
Kehitys
Pelin tuotantoa on käsitelty kirjassa Blood, Sweat, and Pixels. Ongelmakohtiin kuuluivat viidelle alustalle julkaisu yhtäaikaisesti, moninpelin lisääminen ja teknisiä vaikeuksia Frostbite-pelimoottorin kanssa. Pelin suunnittelu ja tarina viimeisteltiin viimeisenä kehitysvuonna johtaen stressiin ja crunchiin vuoden 2014 aikana.
Vastaanotto
DAI sai kriitikoilta paljon ylistystä loistavasta tarinasta, ääninäyttelystä, äänimaailmasta, peliympäristöstä ja taistelusysteemistä. Arvosteluissa myös huomautettiin pelin teknisistä ongelmista heti julkaisun jälkeen. DAI on valittu monissa arvosteluissa vuoden 2014 parhaaksi peliksi.
Ladattava lisäsisältö
Peliin on julkaistu useita ladattavan sisällön pakettia.
Ensimmäinen DLC Jaws of Hakkon julkaistiin 24. maaliskuuta 2015 Xbox One- ja Microsoft Windows -alustoille. PlayStation 4-, Xbox 360- ja PlayStation 3 -versiot julkaistiin 26. toukokuuta 2015. DLC sisältää uusia varusteita, aseita ja vihollisia, sekä Frostback Basin -nimisen kartta-alueen.
9. kesäkuuta 2015 julkaistu Spoils of the Avvar lisää peliin uusia ratsastettavia otuksia ja varusteita.
Tämä pelkästään yksinpelisisältöä tuova The Descent DLC sisältää Deep Roads -kartta-alueen, uusia tehtäviä ja hahmoja. DLC julkaistiin 11. elokuuta 2015.
Trespasser julkaistiin 8. syyskuuta 2015 Microsoft Windows-, PlayStation 4- ja Xbox One -alustoille. Tämä kolmas vain yksinpelisisältöä tuova DLC keskittyy Inquisitionin ja Qunarin välien selvittelyyn kaksi vuotta varsinaisen pääpelin jälkeen.
Mark Bright
Mark Bright (s. 1962 ) on entinen englantilainen jalkapalloilija. Nykyään Bright on BBC:n juontaja.
Stevenage FC
Stevenage Football Club on englantilainen jalkapalloseura. Sen kotipaikka on Stevenage, Hertfordshire. Seura pelaa Englannin neljänneksi korkeimmalla sarjatasolla, Kakkosliigassa.
Historia
Stevenage pelasi konferenssissa kunnes se voitti sarjan kaudella 2009–2010 ja nousi kakkosliigaan, jossa se sijoittui kaudella 2010–2011 kuudenneksi ja nousi pudotuspelien kautta ykkösliigaan. Konferenssivuosinaan Stevenage voitti FA Trophy -cupin 2007 ja 2009 ja eteni FA Cupissa parhaimmillaan neljännelle kierrokselle kaudella 1997–1998. Kauden 2010–2011 FA Cupissa Stevenage pääsi myös neljännelle kierrokselle voittamalla kotonaan valioliigaseura Newcastlen 3–1. Kaudella 2011–2012 Stevenage eteni ensimmäisen kerran FA Cupin viidennelle kierrokselle, jolla se hävisi uusintaottelun Tottenhamia vastaan 1–3 pelattuaan ensimmäisen ottelun tasan 0–0.
Mark Bright
Yksityiselämä
Brightin isä oli gambialainen ja äiti englantilainen. Brightin vaimo oli näyttelijä Michelle Gayle. He menivät naimisiin 2001, mutta erosivat 2007. Heillä on poika nimeltä Islah. Brightin harrastuksia on golf, ratsastus ja moottoripyörät.
Royal Copenhagen
Royal Copenhagen, virallisesti Den Kongelige Porcelænsfabrik, on Tanskan kuninkaallisen perheen vuonna 1775 perustama posliinitehdas, joka on vuodesta 2013 kuulunut suomalaisen Fiskars Oyj:n omistukseen.
Esko Hanninen
Esko Hanninen (s. 23. joulukuuta 1941 Viipurin maalaiskunta) on suomalainen virkamies, joka toimi Outokummun ja Riihimäen kaupunginjohtajana.
AEK Ateena BC
Historia
Seura on yksi Kreikan menestyneimmistä. Vuonna 1924 perustetun seuran kulta-aikaa oli 1960-luku, jolloin se voitti Kreikan mestaruuden viidesti. Saporta Cupin joukkue voitti vuonna 1968, jolloin peliä seurasi 120 000 ihmistä. Se on edelleen koripallon ottelukohtainen katsojaennätys maailmassa. Viimeisin mestaruus on vuodelta 2002, jonka seura voitti 30 vuoden odottelun jälkeen. Vuonna 2000 seura voitti vielä Saporta Cupin. Kreikan cupin voitto tuli myös vuosina 2001 ja 2002. Kaudeksi 2011-12 seura putosi ensimmäistä kertaa pääsarjatasolta A2 Ethnikiin koko seurahistoriansa aikana.
César Rodríguez Álvarez
Seurajoukkueura
Pelattuaan Leónin nuorisojoukkueessa, hän siirtyi Barcelonaan vuonna 1939. Asevelvollisuutensa myötä hän kuitenkin joutui muuttamaan Granadaan ja täten hänen ensiesiintymisensä edutusjoukkueessa viivästyi. Hän pelasi lainalla kaksi kautta Granadassa ja ensimmäiselle kaudellaan auttoi joukkuetta voittamaan Segunda Divisiónin. Toisella kaudellaan, niin César kuin Granadakin teki debyytin pääsarjassa. Kauden aikana César teki ottelussa Castellónia vastaan 6 maalia, kun ottelu päättyi lopulta Granadan voittoon 7–3. Kauden päätyttyä hän oli pääsarjan toiseksi paras maalintekijä 23 maalillaan.
Vuonna 1942 César palasi Barcelonaan ja voitti ensimmäisen pääsarjamestaruuden kauden 1944–1945 päätteeksi. Pelaajauransa aikana hänen joukkuetovereinaan pelasivat muun muassa Antoni Ramallets, Velasco, Josep Escolà, Joan Segarra, Estanislao Basora, Josep Gonzalvo ja Marià Gonzalvo. Vuonna 1951 César teki kaksi maalia Espanjan Cupin loppuottelussa Real Sociedadia vastaan, joka päättyi Barcelonan voittoon 3–0. Yhdessä Estanislao Basoran, László Kubalan, Eduardo Manchón ja Morenon kanssa hän oli osa legendaarista hyökkäyslinjaa, jonka avulla joukkue voitti viisi pokaalia kauden 1951–1952 aikana. César teki 1–0-voittomaalin Latin Cupin loppuottelussa Niceä vastaan.
Barcelonasta lähdettyään César edusti Cultural Leonesaa ja Perpignania, ennen kuin hän siirtyi Elcheen. Joukkueessa hän toimi pelaajana sekä valmentajana ja auttoi sitä nousemaan Tercera Divisiónista Primera Divisióniin kolmessa kaudessa. Vuonna 1958 Elche pelasi Segunda Divisiónin toisessa lohkossa, ja kauden päätteeksi joukkueen voitettuaan lohkonsa se nousi suoraan pääsarjaan. Seuraavalla kaudella 1959–1960 hän toimi niin ikään pelaajavalmentajana. Kyseinen kausi jäi lopulta Césarin pelaajauran viimeiseksi. Uransa aikana hän pelasi yhteensä 353 pääsarjaottelua ja teki niissä 226 maalia.
Maajoukkueura
Vuosien 1945–1952 aikana César pelasi Espanjan maajoukkueessa yhteensä 12 ottelua. Hän pelasi ensimmäisen maaottelunsa 11. maaliskuuta 1945 ja teki heti debyytissään maalin Portugalia vastaan. César oli mukana joukkueessa vuoden 1950 MM-kilpailuissa, jotka pidettiin Brasiliassa.
César edusti myös epävirallista Katalonian maajoukkuetta vuosien 1943–1954 aikana yhteensä 10 kertaa. 19. lokakuuta 1947 hän teki kaksi maalia ystävyysottelussa Espanjaa vastaan. Ottelu päättyi Katalonian 3–1-voittoon.
Valmentajaura
Menestyksekkäiden kolmen kauden jälkeen Elchessä, jossa César toimi pelaajavalmentajana, hän siirtyi valmentamaan Real Zaragozaa. Ensimmäisen kauden jälkeen hän oli valmentanut joukkueensa pääsarjassa kolmanneksi. Kahden seuraavan kauden aikana Zaragoza sijoittui pääsarjassa neljänneksi ja viidenneksi. Vuonna 1963 Zaragoza selvisi Espanjan Cupin loppuotteluun Barcelonaa vastaan. Barcelona kuitenkin voitti ottelun ja Zaragoza jäi näin toiseksi. Tämä herätti kiinnostusta Barcelonassa ja vuonna 1964 hän siirtyi entisin joukkuetoverinsa Josep Gonzalvon tilalle päävalmentajaksi. César ei kuitenkaan onnistunut täysin Barcelonassa ja toimi päävalmentajana yhteensä 85 ottelun ajan.
Saavutukset
Barcelona
Elche
Luettelo sodista
Tämä on epätäydellinen luettelo sodista.
400-luku eaa.
right|thumb|300px|Persialaisia sotilaita Dareios Suuren palatsista Susasta.
100-luku
right|300px|thumb|Roomalaisia sotilaita taistelussa daakialaisia vastaan Trajanuksen pylväässä.
1100-luku
right|thumb|300px|Ritareita taistelussa ensimmäisen ristiretken aikana.
1300-luku
right|thumb|300px|[[Crécyn taistelu (1346) satavuotisen sodan aikana.]]
1600-luku
thumb|300px|Ruotsin [[Kustaa II Aadolf Breitenfeldin taistelun (1631) jälkeen kolmikymmenvuotisessa sodassa.]]
1700-luku
300px|right|thumb|[[Pultavan taistelu (1709) suuren Pohjan sodan aikana.]]
1800-luku
300px|right|thumb|Waterloon taistelu.
1910-luku
300px|right|thumb|[[Sommen taistelu (1916) I Maailmansodassa]]
1960-luku
300px|right|thumb|Yhdysvaltalaissotilaita Vietnamin sodassa
2000-luku
300px|right|thumb|Yhdysvaltalaisia joukkoja Bagdadissa Irakin sodan aikana.
OSIRIS-REx
Luotain laukaistiin matkaan vuonna 2016 ja se saapui Bennun luo vuonna 2018. Tutkimusvaihe vuosina 2018–2021 sisältää näytteenoton sieltä ja paluun Maahan vuonna 2023.
Näytteen haun lisäksi tärkeimpiin tutkimustavoitteisiin kuuluu kartoittaa ja analysoida Bennun pintaa ja verrata tuloksia Maasta käsin tehtyihin mittauksiin sekä mitata Auringon säteilyn eli Jarkowski-ilmiön vaikutusta Bennun rataan. Onnistuessaan luotain on Yhdysvaltain ensimmäinen asteroidin pinnasta näytteen noutanut luotain. Bennu valikoitui kohteeksi, koska se luokitellaan mahdollisesti vaaralliseksi asteroidiksi. Vuosien 2169 ja 2199 välillä sen törmäystodennäköisyys on 0,071 % eli yksi 1408:stä. Lisäksi haluttiin valita orgaanisia aineita sisältävä, hiilirikas asteroidi, jonka tyyppisellä kappaleella ei ole vierailtu aiemmin. Myös Bennun koko sekä pyörimis- ja ratanopeus vaikuttivat valintaan.
Avaruusohjelman budjetti on noin 800 miljoonaa dollaria, johon ei kuulu luotaimen matkaan lähettänyttä Atlas V -rakettia, jonka hinta on noin 183,5 miljoonaa dollaria. Rahoitus myönnettiin keväällä 2011. OSIRIS-REx on osa Nasan New Frontiers -ohjelmaa Juno- ja New Horizons -luotainten lisäksi. Projektin päätutkija on Dante Lauretta Arizonan yliopistosta.
Lento
Luotain laukaistiin 8. syyskuuta 2016 (Suomen aikaa aamuyöllä 9. syyskuuta) Kennedyn avaruuskeskuksesta Atlas V-kantoraketilla. Luotaimen massa oli sellainen, että rakettiin riitti yksi boosteri-raketti, jolloin muodostui harvinainen epäsymmetrinen laukaisu-konfiguraatio. Raketin ylin vaihe lähetti luotaimen kohti Bennua.
Luotain saavutti Bennun vuonna 3. joulukuuta 2018.
Luotain tutkii asteroidia sen kiertoradalta noin viiden kilometrin etäisyydeltä kolmen vuoden ajan. Tutkimusajan loppuvaiheessa heinäkuussa 2020 kiertorataa laskettiinn ja luotain otti 20. lokakuuta 2020 (Suomen aikaa varhain 21. lokakuuta) vähintään 60 gramman näytteen Bennun pinnasta. Näytteenottohetkellä oli OSIRIS-RExin etäisyys Maasta 334 miljoonaa kilometriä ja viestit siltä Maahan kestivät matkata melkein 19 minuutin ajan. OSIRIS-RExiä ei voitu ohjata Maasta käsin laskeutumisessa, vaan luotain hoiti sen itsenäisesti ottamalla pintaa lähestyessään kuvia ja vertailemalla niitä aiemmin otettuihin kuviin valitusta laskeutumispaikasta, joka oli vain 16 metriä halkaisijaltaan. Bennu-asteroidin pintaa kosketti vain OSIRIS-REXin keräin alle 16 sekuntia. Luotain lähtee paluumatkalle vuonna 2021 ja palauttaa näytekapselin Maahan vuonna 2023. Kapseli laskeutuu Utah Test and Training Rangelle, mistä se viedään Johnsonin avaruuskeskukseen erittäin hyvin suojattuun laboratorioon, joka perustettiin aikanaan kuunäytteiden tutkimista varten.
Luotaimen tekniset tiedot
Luotaimen on valmistanut Lockheed Martin. Teknisesti luotain on samaa tyyppiä kuin Mars-luotaimet Mars Reconnaissance Orbiter ja MAVEN sekä Jupiter-luotain Juno, jotka myös ovat Lockheed-Martinin valmistamia.
Tutkimustavoitteet
Osa luotaimen päätutkimustavoitteista esiintyy sen nimessä Origins, Spectral Interpretation, Resource Identification, Security, Regolith Explorer.
Tutkimuslaitteet
350px|thumb|OSIRIS-RExin tutkimuslaitteistotLuotaimen mukana kulkee viisi eri mittalaitejärjestelmää, joiden valmistuksessa ovat olleet mukana Arizonan yliopisto, Kanadan avaruusjärjestö, Nasan Goddard avaruuslentokeskus, Massachusetts Institute of Technology ja Harvardin yliopisto :